ganske enkelt: oktober 2011
ganske enkelt
søndag 30. oktober 2011
Lunsj med gåseleverpate og portvinsgele
I dag "flotter" vi oss til lunsj - gåseleverpate medbrakt fra Provence må vite, portvinsgele likeså og du verden så godt det smakte. Her behøver du ikke ha gåseleverpate, andre pateer eller en grov kraftig leverpostei fungerer utmerket, det er kombinasjonen med den kraftige smaken av pateen og den søte geleen og et dryss av grov pepper som gjør susen.
Det er ikke mange ingredienser du trenger til dette måltidet:
2 skiver godt brød som har fått
en omgang i brødristeren
Pate eller leverpostei
Portvinsgele, ripsgele eller eplegele
Grovmalt pepper
Legg et godt lag med pate på ristet brød, topp med en "godhjerta" geleklatt og la det hele få et dryss med nykvernet grov pepper. Ha gjerne litt salat ved siden av. Spis og nyyyyyyyt.
Lagt inn av Ganske enkelt kl. 11:18 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Sandwich og smørbrød
fredag 28. oktober 2011
Blåbærdrøm
Det er forskjell på hverdag og helg, så i helgen unner vi oss en liten dessert, og skal du først lage dessert til familien i helgen foreslår jeg denne her, lettlaget, nydelig og full av antioxidanter.
Desserten bør lages rett før servering, bærene skal helst ikke være tint før desserten serveres.
Til 4 porsjoner trenger du:
4 digestive kjeks (litt mere hvis de er små)
Ca. 200 gr frosne blåbær
1 dl. creme fraiche,
Ca. 2 dl vanilje kesam eller vanilje yoghurt
Kardemommefrø
Litt sukker
Bryt kjeksene i små biter og legg de på bunnen av et glass eller en liten skål. Fordel blåbærene over kjeksen og topp med kesam og creme fraiche som du rører sammen med litt sukker hvis du synes det blir for syrlig. Pynt med noen blåbær og frøene fra hel kardemomme. Kos deg med desserten.
Lagt inn av Ganske enkelt kl. 09:39 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Desserter
onsdag 26. oktober 2011
Roastbeef og potetsalat med epler
Å steke en roastbeef er ingen heksekunst, bare du har et steketermometer og holder et øye med steketermometeret underveis. Jeg kjøpte en flatbiff på ca.1,5 kg som slakteren trimmet og surret i nett for meg slik at den var klar til å putte i ovnen. Gni kjøttet inn med salt, pepper og brun kjøttet raskt på
alle kanter i en stekepanne med smør slik at kjøttet får en fin stekeskorpe. Pass på at smøret er skikkelig brunt før du starterog reduser varmen mens du steker. Forvarm ovnen til 125 grader, legg kjøttet på en rist midt iovnen med en ildfast form under. Stikk inn steketermometeret og når det viser 55 - 57 grader har kjøttet en rå kjerne og det er ferdig hvis du liker det slik.
Jeg vi ha kjøttet litt mere stekt, så jeg tar det ut på 62 - 64 grader, da er kjøttet rosa, men ikke blodig.
Dette tar ca. 1 - 1 1/2 time.
Ta roastbeefen ut av ovnen og la den hvile i hvertfall 20 min.før du skjærer i den. Skal du servere beefen varm, pakker du den inn i folie og holder den varm slik. Bruk en nykvesset kniv når du skal
skjære kjøtt, da får du fine jevne skiver. Roastbeef serveres på mange forskjellige måter, til middag
med rødvinssaus eller skysaus, med stekte, kokte eller bakte poteter.
Det er nydelig som pålegg med sprøstekt løk, remulade og sylteagurk og nydelig til å lage en salat av.
Jeg har servert roastbeefen kald med potetslat, rødløk og en grønn salat med tomater og asparges til.
Potetsalaten har jeg laget med epler, det blir en saftig og friskere salat enn om du lager den med bare poteter.
Du trenger til to porsjoner:
4 - 6 kalde kokte poteter
1 stort eple
Salt - pepper
Litt god sennep
1/4 hakket løk
Yoghurt naturell
Lettrømme
Kesam
Del de kokte kalde potetene i fine biter, vask eplet godt, ta ut kjernehuset, og del eplet i mindre biter enn potetbitene, hakk løken. Rør sammen like deler yoghurt, lettrømme, kesam (ca. 2 toppede ss av hver) og en anelse sennep, smak til med salt og pepper. Vend så forsiktig inn potet/eplebiter og den hakkede løken i blandingen. Her kan du bruke den blandingen du vil ang. yoghurt, rømme og kesam, litt majones er også godt i potetsalaten. La salaten stå kaldt til den skal srveres.
Lagt inn av Ganske enkelt kl. 09:43 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Oksekjøtt
tirsdag 25. oktober 2011
Gulrotsuppe med appelsin og ingefær
En god suppe på kjølige høstkvelder, en suppe med litt "sting" både varmer og metter godt. Serverer du et godt grovt brød eller rundstykke til er dette et fullverdig måltid, og av og til på tavle dager kan det være greit med enkle og lettvinte måltider også.
Gulrotsuppe er enkel og rask å lage og de fleste suppeingrediensene har man vanligvis i huset.
Denne porsjonen passer til fire, men skal du lage bare til to, er det bare å halvere ingrediensene.
Du trenger til 4 porsjoner:
1 stor løk
2 fedd hvitløk
4 store gulrøtter
2 appelsiner
Ca. 7 dl vann
Ca. 2 cm. fersk ingefær
1 ts gurkemeie
1 ts sambal oelek
1 grønnsakbuljongterning
Salt - pepper
Smør/olje
2 dl creme fraiche
Serveres med:
En klatt creme fraiche eller kesam, ristede hakkede valnøtter og/eller ristede gresskarkjerner
Begynn med å grovhakke løk og hvitløk som skal få surre i litt smør/olje til løken blir blank, men ikke brun. Skrell gulrøttene og kutt de i biter og når løken er blank har du gulrøttene i pannen sammen med løken. Stek videre mens du tilsetter raspet ingefær, sambal oelek og gurkemeie, ikke bruk for sterk varme. Ta løk og gulrøtter over i en kasserolle og tilsett vann og buljong. La det få et oppkok og la det koke på svak varme ca. 10 - 15 min. til gulrøtter og løk er møre. Kjør blandingen glatt med en stavmikser, tilsett saften av de to appelsinene og rør inn creme fraiche. Smak til med salt og pepper. Vil du ha suppen litt mere "hot" kan du tilsette litt mere sambal oelek eller en anelse piripi saus, da får du en riktig varmende suppe.
Rist gresskarkjerner og hakkede valnøtter i stekepannen og strø over suppen ved servering sammen med en klatt creme fraiche.
Lagt inn av Ganske enkelt kl. 07:35 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Supper
søndag 23. oktober 2011
Eplesyltetøy med vanilje
Når jeg ser fine faste epler i butikken får jeg alltid lyst til å lage eplesyltetøy. Eplesyltetøy kan variers på utallige måter og smaksettes slik man helst liker det. Dette eplesyltetøyet her er smaksatt med vanilje, citron og en skvett calvados. Calvados er et fransk eplebrennevin med en spesiell smak og svært forskjellig fra produsent til produsent - jeg synes det er best til å smaksette og som "krydder" i mat.
Syltetøyet er helt uten sukker og er dermed litt syrlig, perfekt til ost eller som tilbehør til kyllingretter, viltretter eller til det man selv synes passer best. Vil man ha et søtt syltetøy er det bare å tilsette sukker etter smak
DU TRENGER:
Ca. 1 kg faste epler
1 vaniljestang
Saft av 1 citron
Calvados etter smak (kan sløyfes)
Skrell eplene, ta ut kjernehusene og skjær eplene i biter.
Ha over citronsaft, del vaniljestangen, skrap ut frøene og ha både frø og hele vaniljestangen sammen med epler og citron. Kok sakte opp og la det koke uten lokk i ca. 15 - 20 min. Vil du ha et helt glatt syltetøy uten biter han det kokes lengre og så rører du kraftig, og synes du syltetøyet er tynt, kan du også la det koke lengre uten lokk.
Smak til med calvados. Her kan du bruke en skvett whisky eller konjakk i stedet for calvados.
Ha det varme syltetøyet på rene glass som oppbevares i kjøleskapet. Da dette syltetøyet ikke inneholder noen form for holdbarhetsmidler eller sukker er det lurest å putte det i fryseren og ta opp små porsjoner.
Lagt inn av Ganske enkelt kl. 11:53 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Syltetøy
torsdag 20. oktober 2011
Horn med grovt mel og cottage cheese
Kom til å tenke på at det var lenge siden jeg har bakt horn, så da var det veldig fristende å sette igang.
Måtte lete litt etter en oppskrift, da det i de oppskriftene jeg har er kun brukt fint mel, men jeg hadde tenkt å holde meg på den sunne og ernæringsmessige riktige siden så jeg fant frem til en oppskrift med sammalt mel og cottage cheese. Å bake med cottage cheese gir en luftig og saftig bakst, så disse hornene her ble veldig gode å spise som de er og nydelige med ost eller annet pålegg.
Av denne porsjonen her blir det 32 horn og du trenger:
50 gr gjær
4 - 5 dl vann
Ca 300 gr cottage cheese
1 ss honning (eller sukker)
1 toppet ss sesamfrø
1 ts salt
1 1/2 dl havregryn
5 dl sammalt hvete grov
9 dl hvetemel
Egg til pensling
Strø med sesamfrø
Rør ut gjæren i lunket vann, tilsett sesamfrø, cottage cheese, honning, salt, havregryn og sammalt mel. Arbeid deigen godt slik at den blir glatt og smidig mens du blander i hvetemelet.
Sett deigen til heving på et lunt sted i ca. 30 - 40 min.
Ta deigen på bakebordet som er strødd med mel, kna deigen lett og del den i fire like store deler. Hver del kjevles ut til en leiv som deles i åtte like store snipper, jeg brukte et pizzahjul. Rull hver snipp sammen fra den bredeste delen og la den spisse enden være under og form de til horn. Legg hornene på bakepapirkledd stekeplate til etterheving i ca. 20 min. Pensle med egg og strø med sesamfrø. Stek hornene ved 225 gr. i ca. 15 min. Avkjøles på rist. Kjempefine å fryse.
Lagt inn av Ganske enkelt kl. 19:37 1 kommentar:
Send dette via e-postBlogg dette!Del på TwitterDel på FacebookDel på Pinterest
Etiketter: Rundstykker og horn
fredag 14. oktober 2011
Marinerte oliven
Det er ikke alle som er begeistret for oliven, men er du først "hekta" liker du oliven i alle varianter. På matmesse i Avignon (Provence) nylig var oliven presentert på mange delikate og fantastisk gode måter. Jeg har prøvd å "gjenskape" en del av de jeg fikk smake på og her er en variant.
Til ca. 3 dl. sorte oliven med stein trenger du:
1 finhakket liten gulrot
Saft av 1 lime
Litt av laken eller litt hvitvin
Olje til det dekker
Ca. 2 ss provence krydder (gjerne mere)
2 fedd finhakket hvitløk
Bland alle ingrediensene sammen i en skål eller glass og la det få stå og trekke minst et døgn.
Kjempegodt til et glass vin, en drink eller på tapasbordet.
OBS!! vanskelig å stoppe hvis man først begynner å smake.
En annen god variant av marinerte oliven er denne som vi fikk en gang vi var på vinsmaking i
Ciudad Real, en by litt sør for Madrid, - så er du først glad i oliven vil du elske denne.
Til ca. 2 dl. sorte oliven med stein trenger du:
1 - 1 1/2 dl olivenolje
Ca. 3 - 4 ss balsamicoeddik
1 stor løk
Salt - pepper
Tørket eller fersk timian
Saft av 1 citron
Bland alle ingrediensene unntatt løk og oliven sammen,
smak deg frem med citron og balsamico. Løken skjæres i tykke skiver og surres i olivenolje på stekepannen  til den blir blank, den skal ikke bli brun. Når løken er avkjølt blandes løk og oliven i marinaden. Disse bør også få stå et døgn før de spises. Aldeles nydelig.
Lagt inn av Ganske enkelt kl. 10:09 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: oliven
torsdag 13. oktober 2011
Blomkålgrateng med ost, creme fraiche og bacon
Mat i form er en lettvint måte å lage middag på, særlig grønnsaksretter, da får man et smakfullt og næringsrikt måltid, en fin måte å få barn til å spise grønnsaker på er det også.
Man kan godt bruke bare grønnsaker i denne retten, men jeg har puttet nedi litt skinke og sopp i tillegg til å ha bacon på toppen av den ferdige blomkålformen. Jeg steker mye sopp når jeg først er i gang og putter i frysen, så slipper jeg å steke sopp hver gang jeg trenger litt i en gryte eller form.
Til denne formen som er nok til tre, trenger du:
1 middels stort blomkålhode
En bit skinke fra boks eller smårettskinke
Litt stekt sopp
Salt - pepper
Noen skjeer med creme fraice
eller rømme
Raspet ost
Noen baconskiver
Kok blomkålen i lettsaltet vann til den er halvferdig ca. 3 min. La blomkålen renne godt av, del den opp i store buketter som legges  i en ildfast form. Dryss over skinke i terninger, stekt sopp, ha på litt salt og pepper. legg over noen skjeer med creme fraiche eller rømme, og dekk med raspet ost.
Sett formen i stekeovnen på midterste rille og stek ved  225 gradet i ca. 10 -15  min.
Stek noen skiver bacon og legg de oppå den gratinerte blomkålformen.
Det smaker kjempegodt med en tomatsalat til.
Lagt inn av Ganske enkelt kl. 08:22 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Grønnsakretter
tirsdag 11. oktober 2011
Salat med bacon og blåskimmerost
Dette er en god og mettende salat med mye "mat" i og med et godt brød til er dette et fullverdig måltid, og så er det greit å ta det litt lettvint med matlagingen av og til også, man behøver ikke kokte poteter hver dag. Vil du ikke ha salaten til middag så er det en fantastisk god lunsjrett. I "liten utgave" kan den også brukes som forrett.
Du trenger:
Frisk og krispy salat av den typen du liker best,
Stekte baconterninger
Noen valnøtter
Blåskimmerost i terninger
Brødkrutonger
Tomat
Vask salatbladene godt, tørk den i et kjøkkenhåndkle eller kjøkkenpapir hvis du ikke har en salatslynge. Legg salatbladene først på tallerkenen, så legger du på valnøtter, terninger av blåskimmerost og brødkrutonger.  Øverst legger du baconterninger. Ringle over dressingen like før du skal servere salaten.
Dressing:
2-3 ss citronsaft
4-5 ss olivenolje
salt - pepper
2 ts. god sennep
1 - 2 ts honning
Begynn med citronsaften, tilsett så sennep og honning, pisk inn olivenolje til slutt. Smak til med salt og pepper, kanskje må du justere litt med mere honning eller citron også.
Serveres med et godt grovt brød eller rundstykke og god drikke.
Lagt inn av Ganske enkelt kl. 07:30 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Salater
søndag 9. oktober 2011
Epler bakt i ovn med sprøtt dekke
En god hverdagsdessert nå når det bugner av norske eplene i butikken, og med en liten kremdott eller is blir dette en smakfull og frisk dessert. Jeg hadde ikke havregryn så jeg brukte rugflak det smaker likt, men er mørkere på farge.
Til fire porsjoner trenger du:
6 - 7 epler
3 - 4 dl havregryn
80 gr mykt smør
3 - 4 ss sukker
3 ts kanel
Gjerne noen mandelflak på toppen
Ta ut kjernehuset og skjær eplene i biter eller tynne båter. Du kan skrelle eplene hvis du vil,
men jeg synes ikke det er nødvendig. Legg eplebitene i en ildfast form. Havregryn, smør, sukker og kanel arbeides raskt sammen og fordeles over eplene.
Stekes ved 200 grader i ca. 20 -25 min. Serveres når de er litt lunkne, da er denne desserten best,
gjerne med en kremklatt eller is.
Lagt inn av Ganske enkelt kl. 11:40 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Desserter
fredag 7. oktober 2011
Thaiinspirert suppe med kokosmelk og kylling
Tok et raskt overblikk i matskap og fryser i dag, det er det lurt å gjøre av og til, det er utrolig hva man har gått til innkjøp av og glemt. Jeg fant blant annet en boks kokosmelk og i fryseren lå det en halv stekt kylling - da var ikke veien lang til en kyllingsuppe med kokosmelk. Nå hadde ikke jeg alle ingrediensene som skal være i en "ekte" thaisuppe men det ble en smakfull og god suppe med litt "sting"i.
Til 2 porsjoner trenger du:
Kjøtt av 1/2 kylling
1 rødløk
Ca. 3 - 4 dl kokosmelk
3 dl. kyllingfond eller
buljongterning/vann
1 citrongress
1 rød chili
2 ss fiskesaus
2 - 3 limeblader
1 liten gulrot
Litt vårløk
1 ts sukker
Saft av 1/2 lime
Tøm kokosmelken i en kjele og legg i rødløk i tynne båter, citrongress (bank citrongresset litt), gulrøtter og chili i tynnestrimler og limeblad. La dette småkoke noen min.
Ha i kyllingkraft, fiskesaus, sukker og kyllingen i biter.
La det hele få et oppkok, smak til med limesaft, sukker og salt hvis det trengs.
Tilsett vårløken i strimler like før sservering.
Lagt inn av Ganske enkelt kl. 06:49 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Supper
onsdag 5. oktober 2011
Andebryst med rødløkmarmelade, tomatconfitt, sprøstekt sopp og rosmarinsaus
Når man først er i Procvence spiser man and i en eller annen form, særlig andeconfitt som nesten alltid står på menyen hos de fleste restauanter, men andebryst står også ofte på menyen og da med et godt smakfullt tilbehør og velsmakende saus.
Jeg spør ofte kelneren hvilke ingredienser som er brukt og hvordan forskjellige ting er laget og får alltid et hyggelig svar, det virker faktisk som om de synes det er kjekt, og jeg får nye ideer og inspirasjon.
Andebryst er enkelt å tilberede bare den ikke stekes så lenge at den blir tørr, som tilbehør kan man selvfølgelig velge det man liker best og som man synes passer best. Jeg har valgt å servere sellerimos til andefileten denne gangen, men poteter i forskjellige variasjoner eller potetmos er også godt.
I tillegg har jeg valgt sprøstekt sopp, tomatconfitt, rødløksmarmelade og rosmarinsaus.
TIL 2 PERSONER TRENGER DU:
2 små andefileter eller en stor
Salt og pepper
Smør/olje til steking
TILBEHØR:
Små tomater
Provencalsk krydder eller timian
Salt - pepper
God olje
Sopp av forskjellige sorter eller bare champinjong.
Skjær noen snitt i skinnet på filetene og strø kjøttsiden med salt og pepper. Varm opp olje/smør i stekepannen og la det bli godt varmt før du legger filetene i pannen.
Stek i ca. 6 min. på hver side. Stek litt lengre hvis du ønsker kjøttet mere gjennomstekt, eller at filetene er store. La kjøttet hvile en stund før du skjærer i det. La fettet/kraften bli i stekepannen da du skal koke ut pannen med kraft til sausen.
Mens du steker andefiletene får tomatene stå i stekeovnen og bli myke og velsmakende, bruke små tomater gjerne av forskjellig slag, del de i to, legger de utover i en ildfast form, strø over salt, pepper og krydder med eks. provencalsk krydder eller timian, ringle over en god olje, sett formen i ovnen på ca. 200 grader og la det stå til tomatene faller sammen.
Stek soppen til den er gylden i smør/olje.
RØDLØKSMARMELADE:
2 rødløk
3 ss god olivenolje
Litt pepper
1/2 ts spisskummer
Ca. 1 ts revet ingefær
1 ts hvitvinseddik
1/2 dl balsamicoeddik
Saft av 1/2 lime
2 ts blomsterhonning
Skjær løken i skiver, ha løken sammen med alle de andre ingrediensene i en liten kassrolle og la det koke opp, la det småkoke over svak varme til en tykk marmelade. Smak til med mere krydder, honning, eddik hvis det er nødvendig.
ROSMARINSAUS:
Kyllingkraft eller vann/buljongterning
1 stilk frisk rosmarin
1 dl rødvin
Ca. 80 - 100 gr. smør
Salt - pepper
Kok ut stekepannen etter at du har stekt andefiletene med ca. 3 dl kraft eller bruk buljong/vann sammen med en stilk rosmarin. Sil kraften og ha den over i en liten kasserolle, tilsett rødvinen, la det få et oppkok og kok over svak varme uten lokk til det har kokt litt inn. Pisk inn smøret litt etter litt, smak til med salt og pepper og hold sausen varm, men la den ikke koke etter at du har pisket inn smøret.
Lagt inn av Ganske enkelt kl. 11:33 2 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Kylling-og fugl
mandag 3. oktober 2011
Røkelaks med rødløk og eplesalat
En deilig lunsj, enkel og grei forrett eller en god kveldsrett en dag du har servert en lettvint middag.
Mengden av laks og poteter må man nesten bestemme selv, litt mere laks om det skal være  til lunsj og litt mindre til en forrett. En god sennepsdressing er et nydelig tilbehør til denne retten.
Du trenger:
Noen kokte kalde poteter
Røket laks
1 rødløk
1 rødt eple
gressløk
Saft av 1 citron
litt dill fersk eller tørket
Skjær rødløken i tynne skiver og press over citronsaft, la det stå i ca. 20 min slik at løken blir litt myk. Skjær eplet i tynne strimler, gressløk i passe lengder og bland dette sammen med rødløken.
Legg potet og lakseskiver på fatet, krydre med dill, legg eple/løksalaten oppå laksen.
Sennepsdressing:
1 ss søt sterk sennep
1 ss grov sennep
1 ss dijon sennep
Olje
Honning eller brunt sukker
Litt citronsaft
Bland sammen sennep og citronsaft, pisk inn oljen, dråpevis først så litt mere etter hvert mens du pisker kraftig. Tilsett olje til du får en fin konsistens på dressingen, smak til med honning eller sukker.
Lagt inn av Ganske enkelt kl. 15:36 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Lunsj/forretter
Nyere innlegg Eldre innlegg Start
Abonner på: Innlegg (Atom)
Søk i denne bloggen
Bloggarkiv
►  2017 (81)
►  april (22)
►  mars (23)
►  februar (20)
►  januar (16)
►  2016 (266)
►  desember (25)
►  november (25)
►  oktober (25)
►  september (29)
►  august (29)
►  juli (29)
►  juni (26)
►  mai (12)
►  april (12)
►  mars (22)
►  februar (20)
►  januar (12)
►  2015 (377)
►  desember (41)
►  november (31)
►  oktober (33)
►  september (28)
►  august (33)
►  juli (37)
►  juni (36)
►  mai (33)
►  april (26)
►  mars (31)
►  februar (23)
►  januar (25)
►  2014 (293)
►  desember (29)
►  november (24)
►  oktober (32)
►  september (27)
►  august (33)
►  juli (34)
►  juni (24)
►  mai (23)
►  april (19)
►  mars (15)
►  februar (15)
►  januar (18)
►  2013 (226)
►  desember (20)
►  november (21)
►  oktober (24)
►  september (12)
►  august (20)
►  juli (17)
►  juni (9)
►  mai (21)
►  april (21)
►  mars (24)
►  februar (21)
►  januar (16)
►  2012 (199)
►  desember (19)
►  november (15)
►  oktober (22)
►  september (13)
►  august (9)
►  juli (6)
►  juni (20)
►  mai (19)
►  april (23)
►  mars (18)
►  februar (20)
►  januar (15)
▼  2011 (139)
►  desember (23)
►  november (17)
▼  oktober (13)
Lunsj med gåseleverpate og portvinsgele
Blåbærdrøm
Roastbeef og potetsalat med epler
Gulrotsuppe med appelsin og ingefær
Eplesyltetøy med vanilje
Horn med grovt mel og cottage cheese
Marinerte oliven
Blomkålgrateng med ost, creme fraiche og bacon
Salat med bacon og blåskimmerost
Epler bakt i ovn med sprøtt dekke
Thaiinspirert suppe med kokosmelk og kylling
Andebryst med rødløkmarmelade, tomatconfitt, sprøs...
Røkelaks med rødløk og eplesalat
►  september (10)
►  august (15)
►  juli (7)
►  juni (10)
►  mai (8)
►  april (13)
►  mars (7)
►  februar (7)
►  januar (9)
►  2010 (10)
►  desember (9)
►  november (1)
Copyright
Alle bilder tilhører meg og kan ikke brukes av andre uten min tillatelse
Om meg
Ganske enkelt
Liker du å lage mat er du velkommen til min matblogg som jeg har kalt "ganske enkelt". Jeg håper det vil gi deg litt glede i matlagingen, til å prøve nye retter og råvarer. Jeg har lyst til å dele min interesse for mat med deg og dessuten er dette en fin måte for meg å samle alle mine oppskrifter på. Kan jeg samtidig putte inn litt inspirasjon i din matlaging er det kjempefint. Lykke til
Vis hele profilen min
Innholdsliste
Boller (21)
Bruschetta og crostini (14)
Brød av spelt (4)
Brødbakst (26)
Burgere (12)
Chutney (3)
Desserter (71)
Diverse (1)
Drikker og drinker (50)
Fisk og fiskemat (15)
Focaccia (11)
Frokost (24)
Glutenfritt/lavkarbo (14)
Grillmat (11)
Gryteretter (36)
Grønnsakretter (14)
Halloween (3)
Iskrem (6)
Julebrød (7)
Julegaver (1)
Julekaker (17)
Juleønsker (4)
Kaker (44)
Karbonader (9)
Kjøttboller (15)
Kjøttpudding (4)
Knekkebrød og kjeks (22)
konfekt (15)
Krydder (6)
Kylling-og fugl (48)
Laks (39)
Lammekjøtt (9)
lasagne (2)
Loff (7)
Lunsj/forretter (31)
Muffins (17)
Oksekjøtt (15)
oliven (2)
Omeletter (13)
Ost (3)
Paier og terter (12)
Pannekaker og lapper (15)
Pasta (25)
Pesto (5)
Pizza (13)
Poteter (10)
Pølser (23)
Pålegg (10)
Reddiker (1)
Restemat (10)
Risotto og risretter (4)
Rundstykker og horn (22)
Salater (34)
Samleoppskrifter (115)
Sandwich og smørbrød (59)
Silderetter (21)
Skalldyr (10)
Smoothie (10)
Småkaker og cookies (17)
småretter (25)
Spekemat (5)
Supper (77)
Svinekjøtt (30)
Syltetøy (21)
Tapas (22)
Tex-Mex (14)
Tilbehør (48)
Torsk (22)
Tradisjonsmat (16)
Ukemenyer (80)
Vafler (1)
Valentinesdag (3)
Vilt (5)
wok (9)
Yoghurt (1)
Følgere
Totalt antall sidevisninger
Enkel-tema. Drevet av Blogger.